Teta u vrtiću posvađala se s djetetom pa ga pogodila kutijom u lice

Teta u dječjem vrtiću posvađala se s djetetom (6) pa ga pogodila u glavu kutijom od kreme.

Mališan je pogođen u lice, pokraj desnoga oka. Odgojiteljica više ne radi u tom vrtiću, otkriva Podravski. Dijete, srećom, nije ozlijeđeno.

Žena (42) ovih je dana pravomoćno osuđena na deset mjeseci uvjetnog zatvora, i to zbog počinjenja kaznenog djela povrede djetetovih prava. Kako se odrekla prava na žalbu, presuda je odmah postala pravomoćna.

Incident se dogodio u dječjem vrtiću oko 10 sati. Iako je bila svjesna da njeno ponašanje nije u skladu s općim, kulturnim i civilizacijskim vrijednostima i da svojim postupkom krši prava djeteta, ona ga je kutijom od kreme pogodila u glavu, zaključuje Podravski.

Objava Teta u vrtiću posvađala se s djetetom pa ga pogodila kutijom u lice pojavila se prvi puta na Danica.hr.